**Undervisningsmateriale Dansk A, Grønland**

**Fagligt emne: Diskursanalyse**

Dette forløb er opbygget således, at det både skal kunne anvendes i klasser, hvor eleverne allerede har tilegnet sig de faglige redskaber til at kunne lave en diskursanalyse af en given tekst/artefakt, men også skal kunne bruges i klasser, der skal introduceres for denne måde at arbejde på (diskursanalytisk). Forløbets længde kan derfor varieres.

Er eleverne allerede i stand til at foretage en diskursanalyse, kan man springe til det sted, der i denne letionsplan, hedder lektion 8. Herfra arbejdes der med tekster, der alle har nodalpunktet kolonimagt. Teksterne forholder sig både implicit og eksplicit til spørgsmålet om, hvorvidt det er nødvendigt med en forsoningskommission i Grønland.

**FORMÅL**

Formålet med dette forløb er, helt overordnet, tosidet. Dette skyldes, at forløbet på den ene side opfylder dele af læreplanen for Dansk A i Grønland, og på den anden side bruges som led i undervisningen i forsoningsarbejdet i Grønland. Dette forløb ønsker at: Styrke elevernes kulturelle og samfundsmæssige bevidsthed samt deres evne til at afkode betydning og indgå i kritisk dialog med divergerende omverdensforståelser. Ved styrkelse af elevernes kritisk-analytiske sans og sproglige udtryk fremmes deres muligheder for at orientere sig og handle i et moderne, demokratisk, grønlandsk samfund såvel som i den globale verden.

Om end dette forløb i sig selv ikke har funktion af at være forsonende, er målet, at det skal kunne stille eleverne bedre ift. emnet *forsoning*. At eleverne skal kunne tage kritisk stilling og vide, at begrebet forsoning i Grønland dækker over det, at:

1. Få en forståelse af fortiden
2. Tage ansvar for nutiden
3. Arbejde sammen for at sikre en bedre fremtid

Forløbet forholder sig derfor til nedenstående fire tilgange til, hvad forsoning betyder:

1. Forsoning med sig selv og egen baggrund
2. Forsoning med egen historie
3. Forsoning grupperne i mellem, i det grønlandske samfund
4. Forsoning generationerne i mellem

NB: Statusrapport 2015. Kommissionsbeslutning s. 12-15 \*Se Saammaatta.gl http://saammaatta.gl/da/Udgivelser/Statusrapporter

**LÆRINGSMÅL**  
Eleven skal kunne formidle en viden og et budskab overbevisende og sikkert i mundtlig form, herunder deltage i diskussioner med argumenterede indlæg. Derudover skal vi i forløbet arbejde med en styrkelse af elevernes evne til at beherske forskellige skriftlige fremstillingsformer og udvise evne til at reflektere og formidle skriftligt. I arbejdet med sprog, litteratur og medier skærpes elevernes evne til analyse, fortolkning og kritisk refleksion.

* analysere, fortolke og perspektivere medieprodukter og
* demonstrere færdighed i at integrere sprogiagttagelse i tekstlæsningen,
* demonstrere færdighed i at karakterisere sprogets opbygning, brug og funktion,
* demonstrere en sikker og nuanceret beherskelse af det danske sprog, herunder benytte en genkendelig  
  udtale af dansk og beherske skriftsprogets vigtigste normer for sprogrigtighed

**INDHOLD**  
Dette forløb er opbygget således, at det både skal kunne anvendes i klasser, hvor eleverne allerede har tilegnet sig de faglige redskaber til at kunne lave en diskursanalyse af en given tekst/artefakt, men også skal kunne bruges i klasser, der skal introduceres for denne måde at arbejde på. Forløbets længde kan derfor varieres.

Er eleverne allerede i stand til at foretage en diskursanalyse, kan man springe til det sted, der i denne plan, hedder lektion 8.

**KERNESTOF**

**Det sproglige stofområde**

Sproglige analyseteknikker og sproglig iagttagelse i forbindelse med tekstanalysen,  
mundtlig og skriftlig udtryksfærdighed.

**Det litterære stofområde**

b) Forskellige former for tekstanalyse. Tekster, der repræsenterer væsentlige kulturelle og  
bevidsthistoriske strømninger, herunder tendenser i samtiden. Ligheder og forskelle mellem grønlandsk og dansk erfaringsverden og kultur på baggrund af de tekster, eleverne arbejder med.

**Det mediekulturelle stofområde**

a) nyhedstekster, og debatstof

**Tilegnelse af analyseredskaber og fagterminologi, herunder:**

* Tekstens nodalpunkt
* Diskurs
* Ækvivalenskæde
* Hegemoni og antagonisme
* Før-efter
* Inde-ude (dem-os)
* oppe-nede
* Flydende betegner

# 1. Lektion - Hvad er en diskurs?

**Induktiv opstart**

**2+2**: List en række ord der beskriver *rygning*

* Eleverne udfylder tavlen med deres ord
  + Vi adskiller de positive og negative med cirkler what ever
* Hvilke værdier/tankesæt kommer til udtryk gennem de negative ord -
  + Er det generelt sådan at alle fokuserer på de negative effekter af rygning
    - (hvor kommer dette fokus fra: *sundhedsdiskurs*)
* Kommer denne sundhedsdiskurs til udtryk inden for andre felter end rygning?

**Plenumlæsning:** HD 4.11 s. 168-169 øverst - *Hvad er en diskurs?*

* Klassediskussion til udfoldelse af emnet (*vigtigste pointer fra s. 168*)

**2+2**: Ser vi virkeligheden som den virkelig er, eller er vores perspektiv farvet af de briller vi ser virkeligheden igennem?

* Kan I nævne nogle briller - *Disse briller = tænkning = diskurs*

### Stereotyper

Diskurser kan være præget af stereotyper: køn, nationalitet,

* Hvad siger folk om muslimer?
  + Er den diskurs præget af stereotype forestillinger?
  + Suppler med fotografi af hhv. dansker og indvandrer (se bilag)
* Når folk taler om grønlændere, har I så oplevet, at det er præget af stereotyper? (se bilag med tegneserier med ”nuttede eskimoer”. Hvilke oplevelser har I haft med andres forestillinger omkring det at være grønlandsk?

\_\_\_\_\_\_\_\_\_\_\_\_\_\_\_\_\_\_\_\_

# 2. Lektion - Nodalpunkt og ækvivalenskæde

**Opsummering**: fra første lektion: Hvad er en *diskurs*?

**Plenum**: vi læser eksemplet S. 169: Pia Kjærsgaard: ”Tale ved Dansk Folkepartis 15. årsmøde”, Iørdag den 18. september 2010.

**2+2**: Diskutér hvad er emnet/fokuspunktet?

* (Plenum - så alle er enige om, at emnet [*nodalpunktet*] er indvandrer(e))

**2+2**: Hvad synes I/hvordan forholder Pia K sig til emnet?

* Markér og list de ord, hvormed I synes, hun beskriver *emnet?*

**Plenum**: Læs: 169-170 øverst

* Svarer begreberne *nodalpunkt* og *ækvivalenskæde* til noget af de I netop har lavet?

**Gennemgang**: Vi lister deres *ækvivalenskæder* på tavlen + diskuterer med udgangspunkt i **Figur**: *Indvandrerdiskurs*

\_\_\_\_\_\_\_\_\_\_\_\_\_\_\_\_\_\_\_\_

# 3. Lektion - Differenskæde

**Repetition**: *nodalpunkt og ækvivalenskæde*

*Plenum*: læsning *Differenskæder* s. 171

* Differens = forskel
* Ækvivalens = lighed
* Altså: man kan beskrive noget ved at beskrive dets modsætning, og dettes ækvivalenskæde = det oprindelige nodalpunkts (indvandrer) differenskæde

**Plenum**: læser sammen **(2. Del)** eksemplet Pia Kjærsgaard: *Tale ved Dansk Folkepartis 15. arsmøde, Iørdag den 18. september 2010*. S. 169

**2+2**: Diskutér hvad er *nodalpunktet*?

* (Plenum - så alle er enige om at emnet/nodalpunktet (dansker))

**2+2**: Hvad synes/hvordan forholder Pia K sig til nodalpunktet *dansker*?

* Markér og list *ækvivalenskæden til nodalpunktet dansker*

**Gennemgang**: Vi lister deres ækvivalenskæder/differenskæder på tavlen + diskuterer

* **Figur**: Indvandrediskurs II

\_\_\_\_\_\_\_\_\_\_\_\_\_\_\_\_\_\_\_\_

# 4. lektion - *Os/dem-diskurs*

**Plenum**: læsning s. 171-172 øverst

**Vi ser video**: DF’s valgvideo 2007 - Med henblik på at identificere os/dem-diskurs

* Hvem er afsenderen af videoen? *DF!*
* Hvem er hhv. *Os* og *Dem* iflg. videoen
  + Den tager alle danskere til gidsler ved at italesætte alle danskere som en del af et *os* der reelt ikke eksisterer

*Perspektivering*: Kender I noget historisk eksempel på, at et folk er blevet forført gennem en diskursiv konstruktion af os/dem (et farligt fjendebillede)

**3+3**: foretag en diskursanalyse af uddraget fra *Mein Kampf* af Adolf Hitler: *nodalpunkt, ækvivalenskæde og differenskæde*

**Plenum gennemgang**

**Lektie til gangen efter:** Læs om fremmedbilleder (Rostgaard og Schou) (to siders tekst)

# 5.lektion: Fremmedbilleder og dem-os-diskurs

Repetion af stoffet fra sidst i plenum. Hvad er en diskurs, hvad er nodalpunkt, hvad er en differens- og ækvivalenskæder?

Underviser: De fleste os-dem diskurser vil rumme et fremmedbillede. Der findes dog forskellige fremmedbilleder.

**Stationsøvelse**: I grupper vandrer eleverne fra tekst til tekst (placeret på forskellige borde rundt i klassen). Ved hver station skal de afgøre, hvilket fremmedbillede, der er på spil (bruger, Wullf, Blixen, Holberg og Egede).

**Gennemgang i plenum** (+ diskussion om, hvorvidt man kan bruge flere fremmedbilleder på én gang i sin diskurs.)

Øvrigt spørgsmål: Er der nogen fremmedbilleder, der er mere skadelige end andre (synes I?)

# 6. Lektion - Hegemoni og antagonisme

Eksempler på diskurser, der har ændret sig: jøder, rygning, sukker, kost, krop, sundhed, Klima: CO2/forsile brændstoffer, globalisering,

Vi lægger ud med at se *Camel*-reklamen fra 1949 hvor lægerne ryger:

<https://www.youtube.com/watch?v=D-y_N4u0uRQ>

**2+2**: diskutér hvilke tanker det vækker, når I ser reklamen?

* Hvad er den dominerende/hegemoniske diskurs omkring rygning i dag?
  + Hvor ved I det fra (det husker vi ikke fordi vi har hørt det alle steder fra = indikator for hegemoni)
    - “Sådan er det bare” = hegemoni

**2+2**: Foto: (beskyt børn…) analysér

* <http://sundhedsstyrelsen.dk/da/sygdom-og-behandling/kraeft/risikofaktorer/tobak>

**Gennemgang**: Der vil altid være en kamp mellem forskellige diskurser på et givent område.

Opgave: Kan i nævne nogle områder, hvor man kæmper for at vinde retten til at definere?

## Hegemoni s. 172

**Plenumlæsning**: hegemoni og antagonisme s. 172 til *Vestager-eksemplet*

* Hvad betyder hegemoni?
* Linje 3-4: Hvad er *hegemonisk status*?

**3+3**: opg. Foretag diskursanalyse på Vestager-eksemplet

* Foretag en diskursanalyse af ovenstående tale: nodalpunkt Indvandrer
  + Find nodalpunktets ækvivalenskæde (de ord i talen, der beskriver nodalpunktet)

(*Note til underviseren*): Hjemlen i et argument er ofte funderet i en diskurs som har vundet hegemonisk status

**Ekstrapointe**: Inden for bestemte miljøer vil der være bestemte diskurser som er hegemoniske, mens det inden for andre miljøer vil være andre diskurser der har opnået hegemonisk status inden for samme emne

* Jf. kommende pointe om sælpels i og uden for inuitiske samfund

# 7. Lektion - Antagonisme

**3+3**: kig på de tre eksempler, vi har arbejdet med (*I: Kjærsgårds umulig indvandrer; II: Danskeren som indvandrer; III: Vestagers ramadantiltag*): hvor mange forskellige diskurser er der omkring nodalpunktet indvandrer?

**Plenumlæsning**: *Antagonisme* s. 173

**2+2**: Hvad er den hegemoniske diskurs ift. sælpels i Grønland?

* Er der en antagonistisk diskurs ift. samme emne i resten af verden?
  + Brug evt. artikel *Sælpelsen hænger i skabet* fra dagbladet Information

## Flydende betegner

**3+3**: foretag en kort beskrivelse af ordet: *Naturlig, sund, tolerance, frihed, ansvar, fællesskab, demokrati grønlandskhed, danskhed, maskulinitet, femininitet,*

* + af ordet hårbørste

**Gennemgang**: vi lister på tavlen og sammenligner deres forskellige beskrivelser af ordene > opdager at ordet *naturlig* ikke har en entydig betydning = *flydende betegner* kontra *hårbørste*

* Spørgsmål til klassen: Hvorfor er der større variation i jeres beskrivelse af naturlig vs. hårbørste?
  + (fordi nogle begreber er politisk betændte)

**Plenumlæsning**: 173-174 om flydende betegner

----------

# NB: *Herfra læser vi tekster, der har nodalpunktet kolonimagt. Overordnet behandler disse tekster emnet: Er der behov for forsoningskommission i Grønland?*

# 8. Lektion – Forsoningsproces i Grønland

**Gennemgang** af fremgangsmåden skitseret s. 174 i *Grundbog i Dansk*)

**Induktiv opstart**

Elevernes bliver delt i grupper (med ca. fire i hver)

De får 10 min. til at nedskrive og søge på forsoningskommissionen og sætte sig ind i, hvad den arbejder for.

**NB:** Man kan formulere dette som en konkurrence: Hvem kan kortest og mest præcist skrive fire sætninger, der forklarer en udestående, hvad kommissionsarbejdet handler om?

## NB 2: Man må her forvente, at ordet ”kolonimagt” eller ”kolonial fortid” kommer op. Herfra kan man sige: Vi skal netop nu arbejde med de forskellige diskurser, der præger Grønlands fortid som koloni.

**Mål, der skal ekspliciteres for eleverne:**

* I skal kunne karakterisere de forskellige diskurser omkring kolonitiden, der er afgørende for, hvordan forsoningen kommer til at forløbe.
* På den måde bliver I i stand til selv at forholde jer kritisk til og til at gennemskue, hvilken værdi, der ligger bag en given diskurs.

Vi læser: Kronikken ”Undskyld Grønland” sammen. (tid til læsning: 30 min. + forståelse, glossering af ord: 10 min.)

Lektier: Elevernes bedes skrive en kort redegørelse (halv side) af kronikørens holdning.

**9. Lektion: Diskursanalyse af kronikken ”Undskyld Grønland”**

*Arbejdsspørgsmål til gruppearbejde:*

* Tekstens nodalpunkt er kolonimagt.
* Hvilke ord *ækvavilerer* ’kolonimagt’ i kronikken? List dem op.
* Hvilken modsætning bliver der etableret til nodalpunktet *kolonimagt*?
* Kan I give diskursen et navn?
* Formulér en sætning ved at bruge denne start: ”Kronikøren taler for en forsoningskommission, fordi…….”
* Er denne diskurs den *hegemoniske* (tror I) – I Grønland, I Danmark?

Perspektivering: Søg på nettet efter andre tekster, der benytter en lignende diskurs. (dette kan også være lektier til lektionen efter)

**10. Lektion: Diskursanalyse af indlægget ”Forsoning i Grønland”**

*Arbejdsspørgsmål til gruppearbejde:*

* Hvem er kronikøren – hvorfor bruger han tid på at opremse sin personlige baggrund? Find et citat i teksten, hvor der netop fokuseres på dette.
* Foretag en diskursanalyse af teksten. Hvilke ord *ækvavilerer* ’kolonimagt’? (list dem op)

Prøv at give diskursen i teksten en navn eller en titel.

* Sammenlign den med diskursen i artiklen ”Undskyld Grønland”.

Perspektivering: Læs på hjemmesiden for forsoningskomissionen Hvilke forskelle og ligheder ser I mellem de to diskurser? Udvælg citater (Dette kan også være lektie til gangen efter)

**11. Lektion: Diskursanalyse af kronikken ”Landsmænd”**

Repetition af overordnet mål fra lektion 8 (eller lektion 1 – det afhænger af, hvornår man er begyndt på forløbet)

Læsning af artiklen ”Landsmænd” (30 min. læsning, 10. min forståelse)

*Arbejdsspørgsmål til gruppearbejde*

* Hvad er kronikørens baggrund – prøv at finde yderligere information på nettet
* Foretag en diskursanalyse: Hvad *ækvivalerer* nodalpunktet ’kolonimagt’ i artiklen? List dine begreber.
* Undersøg diskursens forhold til fortid og nutid:

Grønland før koloniseringen

Grønland efter koloniseringen

Grønland i dag.

* Undersøg nodalpunktet *amerikansk kolonisering* og hold det op i mod dansk kolonisering i Grønland. Hvilke begreber danner differenskæden?

Plenum gennemgang af elevernes besvarelser.

Derefter 🡪 Forberedelse på sidste lektion, hvor de forskellige diskurser skal I spil.

Eleverne inddeles overordnet i to hold: For og imod en forsoningskommission i Grønland.

Lektie til gangen efter: Læs op på de forskellige diskurser, som vi har været igennem. Research eventuelt på de officielle udmeldinger fra hhv. Naalakkersuisut og den danske regering.

**12. Lektion: For eller i mod forsoningskommission i Grønland?**

Denne lektion kan afholdes som forberedelse til debat/dikussion, hvor eleverne påtager sig ansvaret for at debattere spørgsmålet om Danmarks deltagelse i forsoningskommissionsarbejdet ud fra de forskellige diskurser som vi har arbejdet med.

For at klargøre fronterne bruger vi figuren over diskurser af Trine Landt (se Bilag A).

Eleverne opfordres i denne forbindelse til at researche og finde mere materiale (både i grønlandske og danske medier) som der derudfra kan generere argumenter med.

Hver gruppe holder indledningsvist et oplæg på 5 min., hvor de fremlægger det standpunkt, de har (eller er blevet tildelt).

**13. lektion: Diskussion/Debat**

Diskussionen begynder ved timens start.

Bordene bør arrangeres således, at man sidder med ansigterne mod hinanden.

Læreren kan agere som en slagsordstyrer/interviewer (afhænger af, hvor talelystne elever, man har)

🡪 Evaluering af forløbet. Skriftligt eller mundtligt. (10 min)

**MATERIALER OG HENVISNINGER (TEKSTER):**

|  |  |
| --- | --- |
| **Lektion nr.** | **Teori:** |
| **1A** | *Håndbog i dansk* (2015) Larsen, Ole Schultzkapitel 4. Side 168-175. Dansklærerforeningens Forlag, Systime  (i forløbsplanen refereret til som HD) |
|  | Statusrapport 2015. Kommissionsbeslutning s. 12-15  \*Se Saammaatta.gl <http://saammaatta.gl/da/Udgivelser/Statusrapporter> |
| **12A** | Trine Landt (se Bilag A). |
| **Tekster til supplement og forståelse at teori og fagterminologi** | |
| **3B** | Pia Kjærsgaards.”Tale ved Dansk Folkepartis 15. årsmøde”, Iørdag den 18. september 2010. |
| **6D** | Margrethe Vestagers ”Min landamødetale 2010: Tag ansvar” radikale.net 11. september 2010 |
| **4C** | Fragment fra side 185 af Adolf Hitlers *Mein Kampf* (til forklaring af teori) |
| **6D** | ”Sælpelsen hænger i skabet” artikel i D*agbladet Information* 6. juli 2006 |
| **5A** | ”Kulturmøder og kultursyn” tekstuddrag af forskellige historiske kilder af blandt andre Christensen, Wullf og Blixen |
| **6A** | *Camel*-reklamen fra 1949 : <https://www.youtube.com/watch?v=D-y_N4u0uRQ> |
| **4B** | *Kulturmøder i dansk kolonihistorie* Rostgaard & Schou, side 20-21, Gyldendal |
|  | ”Kultursammenstødet VIII. Mission og kolonisering” fra *SILA,* side 82. Bjørn, Anders. Pantheon årstal |
| **Artikler om forsoning (til brug i diskursanalysen fra lektion nr. 8):** | |
| **8B** | ”Undskyld Grønland” *Dagbladet Information*, Niels Peter Agger 29. december 2013 |
| **11A** | ”Landsmænd” *Politiken*, Thorkild Kjærgaard, 11. januar 2014 |
|  | ”Landsmænd med forskel” *Weekendavisen*, Lektor Søren Rud, 22. maj 2014 |
|  | ”Forsoning i Grønland” *Berlingske*, Jens Heinrich, 28. august 2014 |